Det er endnu uklart, hvad der var årsagen til, at bilisten forsøgte at stikk af.

Onsdag aften var Nordjyllands Politi involveret i en biljagt, der endte på et græsareal i Nørresundby - nærmere bestemt Strubjerg. Ifølge TV2 Nords oplysninger, ville politiet standse bilen ved et rutinetjek, da føreren forsøgte at stikke af fra politiet. Det bekræfter vagtchefen ved Nordjyllands Politi. - En patrulje ønsker at kontrollere køretøjet lige omkring Vangen i Nørresundby, men da betjenten vender sig om, forsøger føreren at stikke af fra dem. Så vi sendte en del patruljer over til Nørresundby, forklarer Lau Larsen. Man da bilen påkørte en kantsten, ville bilen ikke fortsætte og Nordjyllands Politi fik fat på den 27-årige fører, der er fra lokalområdet. Han havde ikke kørekort, og betjentene skønner, at han desuden var påvirket at narko. Manden er nu blevet sigtet for adskillige færdselsovertrædelser - blandt andet vanvidskørsel. Derfor er bilen også blevet beslaglagt.